wickkiey/tamil-wikipedia-chunked huggingface dataset:
# புதுச்சேரி மக்களவைத் தொகுதி

## 17வது மக்களவைத் தேர்தல்

### தேர்தல் அட்டவணை

| தேதி | நிகழ்வு |  |
| --- | --- | --- |
| 19 மார்ச் 2019 | மனுத்தாக்கல் ஆரம்பம் |  |
| 26 மார்ச் 2019 | மனுத்தாக்கல் முடிவு |  |
| 27 மார்ச் 2019 | வேட்புமனு ஆய்வு ஆரம்பம் |  |
| 29 மார்ச் 2019 | வேட்புமனு திரும்பப் பெற கடைசி நாள் |  |
| 18 ஏப்ரல் 2019 | வாக்குப்பதிவு |  |
| 23 மே 2019 | வாக்கு எண்ணிக்கை மற்றும் முடிவுகள் அறிவிப்பு | } |
# புதுச்சேரி மக்களவைத் தொகுதி

## 18வது மக்களவை தேர்தல்

### தேர்தல் அட்டவணை

| தேதி | நிகழ்வு |  |
| --- | --- | --- |
| 20 மார்ச் 2024 | மனுத்தாக்கல் ஆரம்பம் |  |
| 27 மார்ச் 2024 | மனுத்தாக்கல் முடிவு |  |
| 28 மார்ச் 2024 | வேட்புமனு ஆய்வு ஆரம்பம் |  |
| 30 மார்ச் 2024 | வேட்புமனு திரும்பப் பெற கடைசி நாள் |  |
| 19 ஏப்ரல் 2024 | வாக்குப்பதிவு |  |
| 04 ஜூன் 2024 | வாக்கு எண்ணிக்கை மற்றும் முடிவுகள் அறிவிப்பு | } |
# புதுச்சேரி மக்களவைத் தொகுதி

## 18வது மக்களவை தேர்தல்

### கட்சிகளும் கூட்டணிகளும்

======  
| இந்திய தேசிய காங்கிரசு | இதேகா | மல்லிகார்ச்சுன் கர்கெ | 1 |
| --- | --- | --- | --- |  
======  
| அனைத்திந்திய அண்ணா திராவிட முன்னேற்றக் கழகம் | அஇஅதிமுக | எடப்பாடி க. பழனிசாமி | 1 |
| --- | --- | --- | --- |
# புதுச்சேரி மக்களவைத் தொகுதி

## 18வது மக்களவை தேர்தல்

### 

| பாரதிய ஜனதா கட்சி | பாஜக | ஆ. நமச்சிவாயம் | 1 |
| --- | --- | --- | --- |
# 2009 சிக்கிம் மக்களவை உறுப்பினர்

2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் சிக்கிம் மாநிலத்திலிருக்கும் 1 மக்களவைத் தொகுதிக்கு உறுப்பினராகத் தேர்வு செய்யப்பட்டவர், அவர் சார்ந்துள்ள கட்சி ஆகியவைகளைக் கொண்ட பட்டியல் இது.  
| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | சிக்கிம் | பிரேம்தாஸ் ராய் | சிக்கிம் ஜனநாயக முன்னனி |  |
| 1 | சிக்கிம் | இந்திர ஹங் சுப்பா | சிக்கிம் கிராந்திகாரி மோர்ச்சா | } |
# 2009 சிக்கிம் மக்களவை உறுப்பினர்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
சிக்கிம் ஜனநாயக முன்னனி - 1
# 2009 திரிபுரா மக்களவை உறுப்பினர்கள்

திரிபுரா மாநிலத்தில் 2009 ஆம் ஆண்டு 2009 இந்தியப் பொதுத் தேர்தல் ஏப்ரல் மாதம் நடைபெற்றது, இரண்டு இடங்களுக்கு தேர்தல் நடைபெற்றது. இந்தியப் பொதுவுடமைக் கட்சி (மார்க்சிஸ்ட்) இரண்டு இடங்களையும் கைப்பற்றியது. அக்கட்சி மொத்தம் 1,084,883 வாக்குகளைப் பெற்றது. மாநில அளவிலான 61.69% பங்கைப் பெற்றது. இந்திய தேசிய காங்கிரசு மற்றும் பாரதிய ஜனதா கட்சி முறையே மாநில அளவிலான வாக்குகளில் 31% மற்றும் 3% பெற்றன. ஆனால் இக்கட்சிகள் எந்த இடங்களையும் வெல்லவில்லை.  
**ஆதாரம்:** இந்தியத் தேர்தல் ஆணையம்  
| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | திரிபுரா மேற்கு | கஜன்தாஸ் | இந்தியப் பொதுவுடமைக் கட்சி (மார்க்சிஸ்ட்) |  |
| 2 | திரிபுரா கிழக்கு | பாஜீ பான் ரியான் | இந்தியப் பொதுவுடமைக் கட்சி (மார்க்சிஸ்ட்) | } |
# 2009 திரிபுரா மக்களவை உறுப்பினர்கள்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
- மார்க்சிஸ்ட் கம்யூனிஸ்ட் கட்சி - 2
# 2009 உத்தர்காண்ட் மக்களவை உறுப்பினர்கள்

2009- ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் உத்தர்காண்ட் மாநிலத்திலிருக்கும் 5 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.  
| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | நைனிடால் உதம்சிங் நகர் | கே.சி.சிங் பாபா | இந்திய தேசிய காங்கிரஸ் |  |
| 2 | டெக்ரி கார்க்வால் | விஜய் பகுகுனா | இந்திய தேசிய காங்கிரஸ் |  |
| 3 | கார்க்வல் | சத்பால் மகாராஜ் | இந்திய தேசிய காங்கிரஸ் |  |
| 4 | ஹர்த்வார் | ஹரிஷ் ரவத் | இந்திய தேசிய காங்கிரஸ் |  |
| 5 | அல்மோரா | பிரதீப் தம்தா | இந்திய தேசிய காங்கிரஸ் | } |
# 2009 உத்தர்காண்ட் மக்களவை உறுப்பினர்கள்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
- இந்திய தேசிய காங்கிரஸ் - 5  
- அரசு இணையத்தில் முடிவுகள்
# 2009 தில்லி மக்களவை உறுப்பினர்கள்

2009 ஆம் ஆண்டு இந்தியப் பொதுத் தேர்தல், மே 7, 2009 அன்று, இந்தியாவின் ஒன்றியப் பகுதியான தில்லியிலுள்ள 7 நாடாளுமன்றத் தொகுதிகளுக்கான பிரதிநிதிகளைத் தேர்ந்தெடுப்பதற்காக நடைபெற்றது.  
இந்திய தேசிய காங்கிரசு மக்களவையில் தில்லியின் 7 இடங்களையும் வென்றது. 1952 ஆம் ஆண்டுக்குப் பிறகு தில்லியில் உள்ள அனைத்து இடங்களையும் வென்றது இது மூன்றாவது முறையாகும்.  
| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | வடகிழக்கு தில்லி | ஜெய்பிரகாஷ் அகர்வால் | இந்திய தேசிய காங்கிரஸ் |  |
| 2 | கிழக்கு தில்லி | சந்தீப் தீட்சித் | இந்திய தேசிய காங்கிரஸ் |  |
| 3 | தெற்கு தில்லி | ரமேஷ் குமார் | இந்திய தேசிய காங்கிரஸ் |  |
| 4 | புதுதில்லி | அஜய் மகேன் | இந்திய தேசிய காங்கிரஸ் |  |
| 5 | மேற்கு தில்லி | மகபால் மிஷ்ரா | இந்திய தேசிய காங்கிரஸ் |  |
| 6 | சாந்தினி சவுக் | கபில் சிபல் | இந்திய தேசிய காங்கிரஸ் |  |
| 7 | வடமேற்கு தில்லி | கிருஷ்ணா தீரத் | இந்திய தேசிய காங்கிரஸ் | } |
# 2009 தில்லி மக்களவை உறுப்பினர்கள்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
- இந்திய தேசிய காங்கிரஸ் - 7
# எம். எம். தண்டபாணி தேசிகர்

**எம். எம். தண்டபாணி தேசிகர்** (ஆகத்து 27, 1908 - சூன் 26, 1972) ஒரு தமிழிசைக் கலைஞர். இவர் அண்ணாமலைப் பல்கலைக் கழகத்தின் இசைத்துறைத் தலைவராக 15 ஆண்டுகள் பணியாற்றி உள்ளார். பல தமிழ்த் திரைப்படங்களிலும் நடித்துள்ளார்.
# எம். எம். தண்டபாணி தேசிகர்

## வாழ்க்கைச் சுருக்கம்

தண்டபாணி தேசிகர் சென்னை மாகாணம் நன்னிலத்துக்கு அருகில் உள்ள திருச்செங்காட்டங்குடி என்ற ஊரில் முத்தையா தேசிகருக்கு மகனாகப் பிறந்தார். மாணிக்க தேசிகர், கும்பகோணம் ராசமாணிக்கம் பிள்ளை ஆகியோரிடம் இசைப் பயிற்சி பெற்றார். தெருவெங்கும் திருப்பாக்களைப் பாடி, தேவாரப் பாடகாசிரியராக அமர்ந்திருந்த தண்டபாணி தேசிகரை பட்டினத்தார் திரைப்படம் அவரைச் சென்னைக்கு இழுத்து வந்தது. பட்டினத்தார், நந்தனார் உட்படப் பல திரைப்படங்களில் நடித்துள்ளார்.
# எம். எம். தண்டபாணி தேசிகர்

## 1952 தியாகராசர் ஆராதனை சம்பவம்

1952 தியாகராசர் ஆராதனை விழாவில் தண்டபாணி பாட அழைக்கப்பட்டார். அவரின் வழமை போல அவர் தமிழ்ப் பாட்டு ஒன்றோடு தொடங்கினார். பின்னர் அவர் தெலுங்கு, சமசுகிருத பாடல்களைப் பாடினார். இறுதியாக அவரின் வழமை போல தமிழ்ப் பாட்டோடு முடித்தார். தமிழ்ப் பாடல்களைப் பாடியது அங்கிருந்தவர்களுக்கு ஆத்திரம் ஊட்டியது. இவர் பாடி முடித்தவுடன் தண்ணீர் தெளித்து சுத்தம் செய்தனர். பல கருநாடக இசைக் கலைஞர்கள், நாளிதழ்கள் இவரைக் கடுமையாக விமர்சித்தன. தமிழ்ப் பாடல்களால் தியாகராசர் ஆராதனையில் புனிதத்தை கலைத்து விட்டதாகக் அவர்கள் சாடினார்கள்.
# எம். எம். தண்டபாணி தேசிகர்

## நடித்த திரைப்படங்கள்

- பட்டினத்தார் (1936)
- வள்ளாள மகாராஜா (1937)
- தாயுமானவர் (1938)
- மாணிக்கவாசகர் (1939)
- நந்தனார் (1942)
- திருமழிசை ஆழ்வார் (1948)
# எம். எம். தண்டபாணி தேசிகர்

## விருதுகளும் பட்டங்களும்

- *சங்கீத சாகித்திய சிரோமணி* பட்டத்தை 1951 ஏப்ரல் 3 ஆம் நாள் எம். பக்தவத்சலம் வழங்கிக் கௌரவித்தார்.
- சங்கீத கலாசிகாமணி விருது, 1955. வழங்கியது: தி இந்தியன் ஃபைன் ஆர்ட்ஸ் சொசைட்டி (மிருணாளினி சாராபாய் தலைமை)
- இசைப்பேரறிஞர் விருது, 1957. வழங்கியது: தமிழ் இசைச் சங்கம், சென்னை.
- சங்கீத நாடக அகாதமி விருது, 1969. வழங்கியது: சங்கீத நாடக அகாதமி
# தமிழ் உயிரெழுத்துக்களின் வரி வடிவங்கள்

**அ** முதல் **ஔ** வரையிலான 12 தமிழ் உயிர் எழுத்துக்களின் வடிவங்கள் மற்றும் ஆயுத எழுத்து **ஃ** ஆகியவற்றின் வரிவடிவம் எப்படி அமைந்துள்ளன என்பது குறித்தும் விளக்கப்பட்டுள்ளது.
# தமிழ் உயிரெழுத்துக்களின் வரி வடிவங்கள்

## அ

கிளியின் முகம் போன்று ஒரு சிறிய வளையமிட்டுக் கீழே இறங்கி அக்கோட்டை இடக்கைப்புறமாக இழுத்து மேல்நோக்கி வளைத்து இடைவெளியமையும் வண்ணம் மீட்டும் வலப்புறம் கொணர்ந்து முதலில் வரைந்த வரையளவு மேலும் அதே அளவு கீழும் செங்குத்துக் கோடு வரைதல் அகரத்தின் வடிவமாகும்.
# தமிழ் உயிரெழுத்துக்களின் வரி வடிவங்கள்

## ஆ

அகர வடிவத்தின் இறுதிப் பகுதியில் உள்ள நேர் கோட்டில் இருந்து வலமிருந்து இடமாகச் சுழித்தால் ஆகாரத்தின் உருவம் வரும்.
# தமிழ் உயிரெழுத்துக்களின் வரி வடிவங்கள்

## இ

கிளி முகத்தின் கழுத்தளவும் அகரவடிவே போல் வரைந்து இடப்புறமாக வளைத்து நடுவே இடைவெளி இருக்குமாறு கிளியின் தலையைச் சுற்றி வலப்புறமாகக் கொணர்ந்து நிறுத்துதல் இகரத்தின் வடிவமாகும்.
# தமிழ் உயிரெழுத்துக்களின் வரி வடிவங்கள்

## ஈ

ஒரு செங்குத்துக் கோடு வரைந்து கொண்டு அதன் மேல் நுனியிலிருந்து வலப்புறமாக ஒரு படுக்கைக் கோடு போட வேண்டும். அக்கிடைவரையின் நடுவில் முதற் செங்குத்துக் கோட்டிற்கு இணையாக அதே அளவில் மற்றொன்று வரைய வேண்டும். இரண்டாவது செங்குத்துக் கோட்டின் இருபுறங்களிலும் அதன் கண்களைப் போன்று இரு சிறு வட்டங்களைச் சுழித்தால் அமைவது ஈகாரத்தின் வடிவமாகும்.
# தமிழ் உயிரெழுத்துக்களின் வரி வடிவங்கள்

## உ

முதலில் சுழித்து அதனை வலப்புறமாகக் கீழே கொண்டு வந்து அகரத்தை எழுதத் தொடங்கியது போல் கீழ்க் கொணர்ந்த அந்தக் கோட்டை வலப்புறமாக நீட்டில் அஃது உகரத்தின் வடிவமாகும்.
# தமிழ் உயிரெழுத்துக்களின் வரி வடிவங்கள்

## ஊ

ஒரு சுழியை இடது மேற்புறமாகத் தொடங்கி வலப்புறம் நன்கு வளைத்துப் பிறகு வளைந்த பனம்பாளையின் உருவத்தைப் போற் காட்டி அதன் படுக்கைக் கோட்டின் நடுவே ஒரு செங்குத்துக் கோடு அளவாக இழுத்த எழுத்து வடிவம்(ளகரம்), முற்கூறப்பட்ட உகர வடிவத்தின் மேல் சேர்த்தால் ஊகாரமாகும்.
# தமிழ் உயிரெழுத்துக்களின் வரி வடிவங்கள்

## எ

மேற்புறமாகச் சுழித்தபடியே வலப்புறமாக நேர்கோடு வரைந்து அதனிடையே ஒரு காலைப் போலச் செங்குத்துக்கோடு போட்டால் அஃது எகரத்தின் வடிவமாகும்.
# தமிழ் உயிரெழுத்துக்களின் வரி வடிவங்கள்

## ஏ

எகரத்தின் செங்குத்துக் கோட்டின் கீழ்முனையிலிருந்து இடப்புறம் சற்றே நீட்டினால் அஃது ஏகாரம் ஆகும்.
# தமிழ் உயிரெழுத்துக்களின் வரி வடிவங்கள்

## ஐ

ஊகாரத்தின் இரண்டாவது எழுத்தைப் போன்று எழுதத் தொடங்கி வலப்புறம் நீட்டாமல் இடப்புறமாக வளைத்துக் கொண்டு வந்து அதன் கீழ் இருமுறை மேல்நோக்கிய வளையங்களை வரைந்தால் ஐகாரம் ஆகும்.
# தமிழ் உயிரெழுத்துக்களின் வரி வடிவங்கள்

## ஒ

ஒரு சுழியிட்டுக் கொண்டு அதை மேலேற்றி வலப்புறமாகக் கொண்டு சென்று உள்ளே வளைத்து வளைவு தெரியும்படியாகக் கீழ்ப்பக்கமாகப் பிரித்து அங்கே முதல் சுழியின் அளவும் மேலேற்றி அங்கிருந்து கொழுமுனையைப் போல் இடப்புறம் சாய்த்து எழுத ஒகரம் ஆகும்.
# தமிழ் உயிரெழுத்துக்களின் வரி வடிவங்கள்

## ஓ

ஒகர வடிவத்தின் இறுதியில் ஆகார வடிவின் இறுதிப் பகுதியைச் சேர்க்க ஓகாரம் ஆகும்.
# தமிழ் உயிரெழுத்துக்களின் வரி வடிவங்கள்

## ஔ

ஒகர வடிவமும், ஊகாரத்தின் இரண்டாம் எழுத்தும் சேர்ந்தால் ஔகாரம் ஆகும்.
# தமிழ் உயிரெழுத்துக்களின் வரி வடிவங்கள்

## ஃ

உரித்த தேங்காயில் காணப்படும் கண்களைப் போன்று மூன்று சுழிகளை வரைந்து காட்டுதல் ஆய்த எழுத்து வரிவடிவம் ஆகும்.
# தமிழ் உயிரெழுத்துக்களின் வரி வடிவங்கள்

## மேற்கோள் நூல்

- புலவர் பவ.நாகராசன் (பதி) அறுவகை இலக்கணம், தமிழ்ப்பல்கலைக்கழகம், முதற்பதிப்பு 1991.
# மருதனார்மடம் சந்தி

**மருதனார்மடம் சந்தி** யாழ்ப்பாண மாவட்டத்தில், யாழ்ப்பாணம் - காங்கேசன்துறை வீதியும், மானிப்பாயில் இருந்து கைதடிக்குச் செல்லும் வீதியும் ஒன்றையொன்று வெட்டும் சந்தியாகும். இது யாழ்ப்பாண நகரில் இருந்து ஐந்தாவது மைலில் உள்ளது. இது வலிதெற்கு பிரதேச சபைக்கு உட்பட்ட இணுவில் பிரதேசத்தின் ஒரு குறிச்சி பகுதியாகும்.  
சேர்.பொன். இராமநாதனால் நிறுவப்பட்ட இராமநாதன் பெண்கள் கல்லூரி இச் சந்தியின் வடகிழக்கு மூலையில் உள்ளது. யாழ்ப்பாணப் பல்கலைக்கழகத்தின் நுண்கலைக் கல்லூரியும் இதற்கு அருகிலேயே அமைந்துள்ளது. யாழ் மக்களிடையே பெயர் பெற்ற இணுவில் மருதனார்மடம் வேளாண் சந்தை இவ் இடத்திலே அமைந்துள்ளது.
# தமிழிசைப் பேரகராதி

**தமிழிசைப் பேரகராதி** என்பது தமிழிசைக் கலைச்சொற்களுக்கான அகராதி ஆகும். இதை நா. மம்மது அவர்கள் ஆக்கி உள்ளார். இந்த நூல் 498 பக்கங்களுடன் வெளி வந்துள்ளது. இது இசை பற்றிய துறை அகராதி என்பதால், இதில் இடம்பெறும் சொற்கள் பலவற்றுக்கான விரிவான பொருள்கள் தரப்பட்டுள்ளன. இதனால் இது தமிழ் இசை இயலின் கலைச்சொல் களஞ்சிய அகராதி ஆகிறது என நூலாசிரியர் குறிப்பிட்டுள்ளார். இன்னிசை அறக்கட்டளை என்னும் நிறுவனம் இதன் முதற் பதிப்பை 2010 ஆம் ஆண்டில் வெளியிட்டது.  
இந்நூலாசிரியர் திரு ந.மம்மது அவர்கள் 2019 ஆம் ஆண்டில் தமிழிசைப் பேரகராதியை வெளியிட்டு 100 பண்களுக்கான பண் களஞ்சியத்தை குறுந்தகடு வடிவில் வெளியிட்டுள்ளார்.
# தமிழிசைப் பேரகராதி

## நூல் வரலாறு

2005ல் அமெரிக்காவின் டெக்சாசு மாநிலத்தில் இடம்பெற்ற அமெரிக்கத் தமிழ்ச் சங்கங்களின் கூட்டமைப்பின் மாநாட்டில் கலந்துகொள்ள வந்திருந்த அறிஞர்களுக்கு அம் மாநாட்டை முன்னின்று நடத்திய திரு. பால் சி பாண்டியன் அளித்த விருந்து நிகழ்வின்போது இந்நூலுக்கான கரு உருவானது. நூலின் ஆசிரியராக நா. மம்மதுவைக் கேட்டுக்கொள்வதெனவும் முடிவானது. பின்னர் இப்பணியை முன்னெடுப்பதற்காக இன்னிசை அறக்கட்டளை தொடங்கப்பட்டது. இதன் புரவலராக பால் பாண்டியனும், ஒருங்கிணைப்பாளராக கு. ஞானசம்பந்தனும், தொகுப்பாசிரியராக நா. மம்மதுவும் பொறுப்பேற்றனர். பத்துக்கு மேற்பட்ட அறிஞர்களைக் கொண்ட கருத்தாளர் குழுவொன்றும் அமைக்கப்பட்டது. 2005ல் கருவாக உருவாகிய பணி 2010ல் நூலுருவானது.
# தமிழ்நாடு மாநில நெடுஞ்சாலைகள்

தமிழ்நாட்டில் நெடுஞ்சாலைகள் பயணிகள் மற்றும் பொருட்கள் போக்குவரத்தில் முதன்மையான இடம் வகிக்கின்றன. இவை நெடுஞ்சாலைத் துறையின் ஏழு மண்டலங்களில் உள்ள நூற்று இருபது கோட்டங்கள் மற்றும் நானூற்று ஐம்பது உட்கோட்டங்கள் மூலம் பராமரிக்கப்படுகின்றன.
# தமிழ்நாடு மாநில நெடுஞ்சாலைகள்

## தமிழக சாலைகள்

2010 ஆண்டில் தமிழகத்தில் மொத்தம் **1,52,183** கிலோமீட்டர்கள் நீளம் சாலைகள் உள்ளன. சாலையில் வகைபாடுகளும் மற்றும் அவைகளின் நீளமும் கீழே தரப்பட்டுள்ளன:  
**'''தமிழக சாலை வகைப்பாடுகள்'''**  
| தேசிய நெடுஞ்சாலைகள் | 4,873 |  |
| --- | --- | --- |
| மாநில நெடுஞ்சாலைகள் | 10,549 |  |
| மாவட்ட முதன்மைச் சாலைகள் | 11,315 |  |
| மாவட்ட இதரச் சாலைகள் மற்றும் கரும்பு அபிவிருத்தி திட்ட சாலைகள் | 34,937 |  |
| உள்ளாட்சி சாலைகள் மற்றும் இதர சாலைகள் | 90,509 |  |
| **மொத்தம்** | **1,52,183** | } |  
**'''சாலை வகைப்பாடு (அகலம்)'''**  
| 1 | தேசிய நெடுஞ்சாலைகள் | 310 | 21 | 3431 | 103 | 4,873 |  |
| --- | --- | --- | --- | --- | --- | --- | --- |
| 2 | மாநில நெடுஞ்சாலைகள் | 2178 | 878 | 3946 | 134 | 10,549 |  |
| 3 | மாவட்ட முதன்மைச் சாலைகள் | 4946 | 725 | 1708 | 29 | 11,315 |  |
| 4 | மாவட்ட இதரச் சாலைகள் மற்றும் கரும்பு அபிவிருத்தி திட்ட சாலைகள் | 40654 | 846 | 681 | 38 | 34,937 |  |
| 5 | **மொத்தம்** | 48088 | 2470 | 9766 | 304 | 61,674 |  |
| 6 | **விழுக்காடு** | 80 | 4.5 | 15 | 0.5 | 100 | } |
# தமிழ்நாடு மாநில நெடுஞ்சாலைகள்

## தேசிய நெடுஞ்சாலைகள்

| தே.நெ 32 | சென்னை - திண்டிவனம் - புதுச்சேரி - கடலூர் - சிதம்பரம் - நாகப்பட்டினம் -
திருத்துறைப்பூண்டி - தொண்டி - ராமநாதபுரம் - தூத்துக்குடி | 673 |
| --- | --- | --- |
| தே. நெ 36 | விக்கிரவாண்டி - பண்ருட்டி- சேத்தியாத்தோப்பு - கும்பகோணம் - தஞ்சாவூர் - புதுக்கோட்டை -
திருப்பத்தூர் - சிவகங்கை - மானாமதுரை | 349 |
| தே. நெ 38 | வேலூர் - திருவண்ணாமலை - விழுப்புரம் - திருச்சிராப்பள்ளி - மதுரை - அருப்புக்கோட்டை - தூத்துக்குடி | 568.1 |
| தே. நெ 44 | ஓசூர் - கிருஷ்ணகிரி - தருமபுரி - சேலம் - கரூர் - மதுரை - திருநெல்வேலி - கன்னியாகுமரி | 627.2 |
| தே. நெ 48 | சென்னை - காஞ்சிபுரம் - வேலூர் - வாணியம்பாடி - கிருஷ்ணகிரி - ஓசூர் | 237.6 |
| தே.நெ 77 | கிருஷ்ணகிரி - ஊத்தங்கரை - திருவண்ணாமலை - செஞ்சி - திண்டிவனம் | 176.3 |
| தே.நெ 79 | சேலம் - ஆத்தூர் - கள்ளக்குறிச்சி - உளுந்தூர்பேட்டை | 134.2 |
| தே.நெ 81 | கோயம்புத்தூர் - காங்கேயம் - கரூர் - திருச்சிராப்பள்ளி - லால்குடி - ஜெயங்கொண்டசோழபுரம் - காட்டுமன்னார்கோவில் - சிதம்பரம் | 321.4 |
| தே.நெ 83 | கோயம்புத்தூர் - பொள்ளாச்சி - பழனி - ஒட்டன்சத்திரம் - திண்டுக்கல் - மணப்பாறை - திருச்சிராப்பள்ளி - தஞ்சாவூர் - திருவாரூர் - நாகப்பட்டினம் | 389 |
| தே.நெ 85 | போடி - தேனி - உசிலம்பட்டி - மதுரை - திருப்புவனம் - சிவகங்கை - காளையார்கோவில் - தொண்டி | 225.2 |
| தே.நெ 87 | திருப்புவனம் - மானாமதுரை - ராமநாதபுரம் - ராமேஸ்வரம் - தனுஷ்கோடி | 174.3 |
| தே.நெ 136 | தஞ்சாவூர் - பழுவூர் - அரியலூர் - குன்னம் - பெரம்பலூர் - வேப்பந்தட்டை - ஆத்தூர் | 140 |
| தே.நெ 179A | சேலம் - ஹரூர் - ஊத்தங்கரை - திருப்பத்தூர் - வாணியம்பாடி | 141 |
| தே.நெ 181 | கோயம்புத்தூர் - மேட்டுப்பாளையம் - குன்னூர் - உதகமண்டலம் - கூடலூர் | 171.8 |
| தே.நெ 183 | திண்டுக்கல் - வத்தலகுண்டு - பெரியகுளம் - தேனி - கம்பம் - குமுளி | 133.8 |
| தே.நெ 536 | திருமயம் - காரைக்குடி - தேவகோட்டை - திருவாடானை - ராமநாதபுரம் | 109.4 |
| தே.நெ 544 | சேலம் - பவானி - அவிநாசி - கோயம்புத்தூர் - வாளையார் | 182 |
| தே.நெ 544H | தோப்பூர் - மேட்டூர் - பவானி - ஈரோடு | 94 |
| தே. நெ 744 | திருமங்கலம் - ஸ்ரீவில்லிபுத்தூர் - ராஜபாளையம் - புளியங்குடி - தென்காசி - செங்கோட்டை - புளியரை | 150 |
| தே.நெ 948 | ஹாசனூர் - பண்ணாரி - சத்தியமங்கலம் - அன்னூர் - கோயம்புத்தூர் | 119.7 |
# தமிழ்நாடு மாநில நெடுஞ்சாலைகள்

## மாநில நெடுஞ்சாலைகள்

மாநில நெடுஞ்சாலைகள் மாவட்ட தலைநகரங்களை இணைக்கவும் , பிற மாநில நகரங்களையும் மற்றும் தேசிய நெடுஞ்சாலையுடன் இணைக்கவும் இன்றியமையாப் பங்கு வகிக்கின்றன. இவைகளில் சில மாநில நெடுஞ்சாலைகள் தேசிய நெடுஞ்சாலையாக மேம்படுத்தப்பட்டுள்ளன.
# தமிழ்நாடு மாநில நெடுஞ்சாலைகள்

## மாநில நெடுஞ்சாலைகள்

### மாநில நெடுஞ்சாலைகள் பட்டியல்
# 2009 அசாம் மக்களவை உறுப்பினர்கள்

2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் அசாம் மாநிலத்திலிருக்கும் 14 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது. இத்தேர்தலில் ஐக்கிய முற்போக்குக் கூட்டணி 14 இடங்களில் 7 இடங்களை வென்றது. இந்த 7 இடங்களையும் ;;இந்திய தேசிய காங்கிரஸ்]] வென்றது. தேசிய ஜனநாயகக் கூட்டணியில் இடம் பெற்றிருந்த பாரதிய ஜனதா கட்சி 4 இடங்களையும், அசாம் கண பரிசத் ஒரு இடத்தையும் வென்றது.  
| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | துப்ரி | மவுலானா பத்ருதீன் அஜ்மல் | அகில இந்திய ஐக்கிய ஜனநாயக முன்னணி |  |
| 2 | கோக்ராஜ்கர் | சன்சுமா குங்குர் பிவிஸ்வ்முத்தியரி | போடோலாந்து மக்கள் முன்னணி |  |
| 3 | கவுகாத்தி | பிஜோயா சக்ரவர்த்தி | பாரதீய ஜனதா கட்சி |  |
| 4 | மங்கல்டோய் | ராமன் தேகா | பாரதீய ஜனதா கட்சி |  |
| 5 | தன்னாட்சி மாவட்டம் (Autonomous District) | பைரோன் சிங் எங்டி | இந்திய தேசிய காங்கிரஸ் |  |
| 6 | திப்ருகார்க் | பாபன் சிங் கடோவார் | இந்திய தேசிய காங்கிரஸ் |  |
| 7 | காலியோபார் | திப் கோகாய் | இந்திய தேசிய காங்கிரஸ் |  |
| 8 | நவ்ஹாங் | ரஜன் கோகெய்ன் | பாரதீய ஜனதா கட்சி |  |
| 9 | ஜோர்ஹட் | பிஜோய் கிருஷ்ணா ஹேண்டிகியூ | இந்திய தேசிய காங்கிரஸ் |  |
| 10 | பார்பேடா | இஸ்மாயில் ஹூசைன் | இந்திய தேசிய காங்கிரஸ் |  |
| 11 | லக்கிம்பூர் | ராணே நரா | இந்திய தேசிய காங்கிரஸ் |  |
| 12 | சில்சார் | கபீந்திரா புர்ஹைஸ்தா | பாரதீய ஜனதா கட்சி |  |
| 13 | கரீம்கஞ்ச் | கிரிபாநாத் மல்லா | பாரதிய ஜனதா கட்சி |  |
| 14 | தேஜ்பூர் | ஜோசப் டோபோ | அசாம் கன பரிசத் | } |
# 2009 அசாம் மக்களவை உறுப்பினர்கள்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
- இந்திய தேசிய காங்கிரஸ் - 7
- பாரதீய ஜனதா கட்சி - 4
- அசாம் கன பரிசத்- 1
- அகில இந்திய ஐக்கிய ஜனநாயக முன்னணி -1
- போடோலாந்து மக்கள் முன்னணி- 1
# அமிர்தகழி மாமாங்கப் பிள்ளையார் ஆலயம்

**அமிர்தகழி மாமாங்கப் பிள்ளையார் ஆலயம்** இலங்கையின் கிழக்கு மாகாணத்தில் மட்டக்களப்பிலுள்ள அமிர்தகழி எனும் இடத்திலுள்ள பிள்ளையார் கோயில் ஆகும்.
# அமிர்தகழி மாமாங்கப் பிள்ளையார் ஆலயம்

## ஆலய அமைவிடமும் அமைப்பும்

இக்கோயில் மட்டக்களப்பு நகரிலிருந்து வடக்கே 2 மைல் தூரத்தில் மாநகரசபை எல்லையிலுள்ள அமிர்தகழி எனும் ஊரில் அமைந்துள்ளது. மூர்த்தி, தலம், தீர்த்தம் ஆகிய மூன்றும் ஒருங்கே அமைந்த இவ்வாலயத்தின் கர்ப்பக்கிருகத்தில் சிவலிங்கம் உள்ளது. எனினும் விநாயகர் அங்கியுடனே சிவலிங்கம் காட்சி தருவதால் அடியார்களால் மாமாங்கப் பிள்ளையார் என்றே மூலமூர்த்தி போற்றப்படுகின்றார். கர்ப்பக்கிருகத்தோடு அந்தராளம், அர்த்த மண்டபம், மகா மண்டபம், தம்ப மண்டபம், கொடித்தம்பம், வசந்த மண்டபம், முன் மண்டபம் என்பவற்றோடு நவக்கிரகங்களுக்கு தனியான கோயிலுடன் கம்பீரமாக இவ்வாலயம் காட்சியளிக்கிறது.  
மாமாங்கேஸ்வரர் ஆலயம் தென்னை, ஆல், அரசு, வேம்பு, குருந்து, கொக்கட்டி முதலான அடர்ந்த மரங்களின் நடுவே அமைதியான சூழலில் நெய்தல் நிலப்பரப்பில் அமைந்துள்ளது. இவ்வாலயத்தின் நேர்வாசலில் குருந்த மரம் ஒன்று உள்ளது. ஆலயத்திற்கும் அதன் வடபுறத்தேயுள்ள அமிர்தகழி எனும் ஊர்மனைக்கும் இடையில் தாமரைப் பூக்கள் நிறைந்த மாமாங்கத் தடாகம் உள்ளது. இதுவே இவ்வாலயத்தின் தீர்த்தக் குளமாகும்.
# அமிர்தகழி மாமாங்கப் பிள்ளையார் ஆலயம்

## ஆலய வரலாறு

இராமாயணத்தில் இராமன், இலங்கை அரசன் இராவணனைப் போரில் வென்று, சீதையை சிறைமீட்டு அயோத்தி திரும்பும் வழியில் தற்போது இத்தலம் அமைந்துள்ள இடத்தில் ஓய்வெடுத்ததாகவும், சிவபூசை செய்து வழிபட சிவலிங்கம் ஒன்றை எடுத்துவர அனுமனை அனுப்பியதாகவும், அனுமன் சிவலிங்கம் கொண்டுவர தாமதமானதால் அங்கிருந்த மண்ணினால் இலிங்கம் செய்து சிவபூசை செய்ததாகவும், தனது கோதண்டத்தை நிலத்தில் ஊன்றி பூசைக்கு தேவையான தீர்த்தத்தினை பெற்றதாகவும் வரலாறு கூறுகிறது. தாமதமாக வந்த அனுமனால் எடுத்து வரப்பட்ட இலிங்கத்தினை கோதண்டத்தை ஊன்றிய இடத்தில் புதைத்ததாகவும் வரலாறு. இராமபிரானால் செய்யப்பட்ட இலிங்கமே ஆலயத்தில் மூல மூர்த்தியாக உள்ளதுடன் அனுமனால் கொண்டுவரப்பட்ட இலிங்கம் புதைக்கப்பட்ட இடமே அங்கு அமைந்துள்ள தீர்த்தக் குளமுமாகும்.  
அடிப்படையில் இவ்வாலயம் ஓர் சிவாலயமெனினும், இறைவனே கனவில் தோன்றி பிள்ளையாருக்கு ஆராதிக்கும்படி கட்டளையிட்டதாகவும் அப்போதிருந்து இங்கு பிள்ளையாருக்கு பூசைகள் நடைபெறுவதாகவும் கூறப்படுகின்றது.  
ஆலய நிர்வாகம் கோட்டைமுனைப் பகுதி வேளாளர் பரம்பரையினருக்கும், அமிர்தகழி பகுதி ஏழூர்க் குருகுல வம்சத்தவர்களுக்குமே உரிமை உடையது. (1880ஆம் ஆண்டுப் பரம்பரையினர்)
# அமிர்தகழி மாமாங்கப் பிள்ளையார் ஆலயம்

## ஆலய தீர்த்தக் குளம்

ஆலயத்தின் கிழக்கே தீர்த்தக்குளம் அமைந்துள்ளது. இக்குளத்திலேயே ஆண்டு தோறும் ஆடி அமாவாசை தினத்தன்று மாமாங்கேஸ்வரரின் தீர்த்தத் திருவிழா இடம்பெறுகின்றது. இத்தினத்திலே பல்லாயிரக்கணக்கான பக்தர்கள் இத் திருவிழாவில் கலந்து கொள்வதுடன் பிதிர்க்கடன் நிறைவேற்றுவதும் சிறப்பம்சங்களாகும்.  
இவ்வாலயத்தின் தீர்த்தக் குளம் இராமபிரானால் தோண்டப்பட்டதாலும், அனுமன் கொண்டு வந்த இலிங்கம் அங்கே புதைக்கப்பட்டதாலும், நோய்கள் பல தீர்க்கும் அற்புத சக்திகளையுடையது. இக்குளத்தில் காணப்படும் சந்தனச் சேறும் பல அரிய வைத்திய குணங்களுடையதெனவும், பல்வேறுபட்ட சரும நோய்களுக்குரிய நிவாரணி எனவும் நம்பப்படுகிறது.
# அமிர்தகழி மாமாங்கப் பிள்ளையார் ஆலயம்

## நித்திய நைமித்திய வழிபாடுகள்

### நித்திய பூசை

இவ்வாலயத்தில் தினமும் மூன்று வேளைகள் பூசை நடைபெறுகிறது.
# அமிர்தகழி மாமாங்கப் பிள்ளையார் ஆலயம்

## நித்திய நைமித்திய வழிபாடுகள்

### மகோற்சவம்

மகோற்சவம் ஆடி அமாவாசைக்குப் பத்துத் தினங்களுக்கு முன்னர் கொடியேற்றத்துடன் திருவிழா ஆரம்பமாகி ஆடி அமாவாசை அன்று தீர்த்தத் திருவிழாவுடன் நிறைவடைகின்றது.  
- மாமங்கப் பிள்ளையார் ஆலய ஆய்வுக் கட்டுரை
- ஈகரை.நெற்
- மண்ணால் சிவலிங்கம் அமைத்து இராமன் வழிபட்ட இடமே மாமாங்கேஸ்வரர் திருத்தலம், தினகரன், ஆகத்து 9, 2010
# திருக்கோவில் சித்திரவேலாயுத சுவாமி ஆலயம்

**திருக்கோவில் சித்திரவேலாயுத சுவாமி ஆலயம்** இலங்கையின் கிழக்கு மாகாணத்தின் அம்பாறை மாவட்டத்தில், திருக்கோவில் கிராமத்தில் அமைந்துள்ள ஒரு முருகன் ஆலயமாகும். இக்கோயில், மட்டக்களப்பு நகரிலிருந்து தெற்கே 71 கி.மீ தூரத்தில் அமைந்துள்ளது. பண்டைய மட்டக்களப்பின் முதற்பெரும் "தேசத்துக் கோவிலாக" விளங்கிய இக்கோவில், மட்டக்களப்பு மன்னரும், கிழக்கிலங்கை மக்களும் தம் தேசத்துக்கே உரிமை கொண்டாடிப் போற்றிய பழம்பெருமை வாய்ந்தது.
# திருக்கோவில் சித்திரவேலாயுத சுவாமி ஆலயம்

## வேர்ப்பெயரியல்

"திருக்கோவில்" என்ற பெயர், சாதாரண வழக்கில், சைவ -வைணவத் தமிழரால், தம் வழிபாட்டிடத்தைக் குறிக்கப் பயன்படுத்தும் சொல்லாடல் ஆகும். மட்டக்களப்புப் பகுதியில் ஆகமவிதிப்படி எழுந்த முதலாவது இறைகோட்டம் என்ற பொருளிலேயே, இ்க்கோவிலுக்குத் ''திருக்கோவில்" என்ற பெயர் சூட்டப்பட்டிருக்கின்றது. திருக்கோவில் எனப் பெயர்சூட்டப்பட முன்பு, இத்தலத்தின் பெயர், "நாகர்முனை" என்பதாகும். கிழக்கிலங்கைச் சரித்திர நூலாகக் கொள்ளப்படும் மட்டக்களப்பு மான்மியம் கூட, இக்கோவிலை, "நாகர்முனை" என்றும், "கண்டபாணத்துறை" அல்லது "கந்தபாணத்துறை" என்றும் அழைக்கின்றது. ஈழத்துப் பழங்குடிகளான இயக்கர், நாகர் என்போரில், நாகர்கள் பெருமளவு வசித்துவந்ததால், இப்பகுதி "நாகர்முனை" எனப் பெயர்பெற்றிருக்கின்றது. கந்தபாணத்துறை என்பது, கந்தனின் பாணமான (ஆயுதம்) வேல் கோயில் கொண்ட துறைமுகம் ஆகலாம்.
# திருக்கோவில் சித்திரவேலாயுத சுவாமி ஆலயம்

## வரலாறு

இக்கோயில் எப்போது அமைக்கப்பட்டது என்பதற்கான சரியான விவரங்கள் கிடைக்கவில்லை. எனினும், வாய்மொழி மரபுரைகள், திருக்கோவில், மண்டூர், உகந்தை ஆகிய மூன்று ஆலயங்களையும் சமகாலத்தவையாகக் காட்டுவதுடன், சூரபதுமனுடனும், இராவணனுடனும் இக்கோவிலைத் தொடர்புறுத்துவதுண்டு. சூரபதுமனை வதைத்தபின், மாணிக்க கங்கையில் மூழ்கியெழுந்த வேலிலிருந்து, மூன்று ஒளிக்கதிர்கள் சிந்தியதாகவும், அவை மேற்கூறிய மூன்று கோயில்களிலும் அமர்ந்ததாகவும் சொல்லப்படுகின்றது.  
கடலோரத்தில் கம்பீரமாக அமைந்திருந்த இக்கோவில், இலங்கையைக் காலனித்துவ ஆட்சியின் கீழ் வைத்திருந்த ஒல்லாந்தரையும் போர்த்துக்கேயரையும் வெகுவாகக் கவர்ந்திருக்கின்றது. ஒல்லாந்து வரைபடங்களும், ஆங்கிலேயப் பயணக் குறிப்புகளும் இக்கோவிலை "ட்ரிங்கோலி பெகோடா", "பெகோடா ட்ரிகோய்" என்றெல்லாம் குறிப்பிடுகின்றன. 1610-20களில், போர்த்துக்கேய தளபதி ஜெரனிமோ டி.அசவீடோவால் ஆலயப் பூசகர்கள் கொன்றழிக்கப்பட்டு, இவ்வாலயம் இடித்துக் கொள்ளையிடப்பட்டிருக்கின்றது. மட்டக்களப்பின் இன்னொரு தேசத்துக் கோவிலாக கொக்கட்டிச்சோலை தான்தோன்றீச்சரம் கருதப்படுகின்றது.  
தேசத்துக் கோவில் மாத்திரமன்றி, திருக்கோவில் "திருப்படைக் கோவில்"களிலும் ஒன்றாகும். திருப்படைக் கோவில் என்பது, மட்டக்களப்புச் சிற்றரசரின் மானியம் பெற்று வந்த பழம்பெருமை வாய்ந்த ஆலயங்களாகும். தான்தோன்றீச்சரம், சித்தாண்டி, மண்டூர், உகந்தை, கோவில் போரதீவு, வெருகல், திருக்கோவில் ஆகிய ஏ்ழு ஆலயங்களும், மட்டக்களப்பின் ஏழு திருப்படைக்கோயில்களாகக் கொள்ளப்பட்டுகின்றன. இவற்றில் தான்தோன்றீச்சரம் தவிர்ந்த ஆறும் முருகன் கோவில்கள் என்பது சிறப்பு.
# திருக்கோவில் சித்திரவேலாயுத சுவாமி ஆலயம்

## தீர்த்தம்

திருக்கோவில் ஆலயத்தின் திருவிழா, ஆடி அமாவாசைக்கு பதினெட்டு நாட்கள் முன்தொடங்கி, அமாவாசை அன்று, தீர்த்தோற்சவத்துடன் நிறைவுறுகின்றது. ஆடி அமாவாசையன்று, இலட்சக்கணக்கில் திருக்கோவிலில் அடியார் கூடும் இந்நிகழ்வு, தென்கிழக்கிலங்கையில் "தீர்த்தம்" அல்லது "தீர்த்தக்கரை" என்றே அறியப்படுவதுடன், அன்று, திருக்கோவில் சமுத்திரத்தில் நீராடுவது, புண்ணியம் சேர்க்கும் என்ற நம்பிக்கையும் அடியவர்கள் மத்தியில் காணப்படுகின்றது. கி.பி 1602 யூலை மாதத்தில் இவ்வாறு இடம்பெற்ற திருக்கோவில் தீர்த்தத்திற்கு மட்டக்களப்பு மன்னரும் மக்களும் சென்றுவிட்டதால், தம்மால் வாணிபம் செய்ய முடியவில்லை என்ற குறிப்பை, ஒல்லாந்துப் பெருவணிகரான "யொகான் ஃகேர்மன் வொன் வ்ரீ" என்பவரின் நாட்குறிப்பில் காணமுடிகின்றது.
# திருக்கோவில் சித்திரவேலாயுத சுவாமி ஆலயம்

## மேலும் பார்க்க

- தம்பிலுவில் கண்ணகி அம்மன் ஆலயம்
- திருக்கோவில்
- தம்பிலுவில்
- கஞ்சிகுடிச்சாறு
- திருக்கோவில் செப்பேடு
# இதித் ஸ்டைன்

**புனித இதித் ஸ்டைன்** (*Saint Edith Stein*, அக்டோபர் 12, 1891 – ஆகத்து 9, 1942) ஒரு ஜேர்மானிய - யூத மெய்யியலாளர் ஆவார். இவர் தன் குடும்பத்தின் ஏழாவது கடைசி குழந்தை. இவர் தனது 13-ஆம் அகவையில் யூத மதத்தின் மீது நம்பிக்கை இழந்தார். தன் நண்பர்களின் உறுதியான கத்தோலிக்க நம்பிக்கையால் ஈர்க்கப்பட்டு, தன்னார்வத்தோடு மறைகல்வி பயின்று 1-ஜனவரி-1922 அன்று திருமுழுக்கு பெற்றார். 1934-ஆம் ஆண்டு சிலுவையின் தெரெசா பெனடிக்டா- என்ற பெயரோடு, கார்மேல் சபையில் சேர்ந்தார்.  
பின்பு அவர், ஆசிரியராகவும், விரிவுரையாளராகவும் பணியாற்றினார். 1938-ஆம் ஆண்டு நாசி கலகத்தினால் நெதர்லாந்துக்கு தப்பி ஓடினார். இருப்பினும் 1942-ஆம் ஆண்டு இவரும், இவரின் சகோதரி ரோசும், கைது செய்யப்பட்டு, ஆசுவிச் நாசி இருட்டறை சிறை முகாமில் அடைக்கப்பட்டார்கள். அங்கே வாயு அறையில் அடைக்கப்பட்டு இவர் இறந்தார்.
# இதித் ஸ்டைன்

## வரலாறு

1891ஆம் ஆண்டு அக்டோபர் 12ஆம் நாள் அப்போதைய ஜெர்மனியின் பிரேசல்யு நகரத்தில் யூதப் பெற்றோருக்கு 11ஆவது குழந்தையாகப் பிறந்தார் இதித் ஸ்டைன். இந்நகரம் தற்போது போலந்து நாட்டில் விராத்ஸ்சாஃப் என்ற பெயரால் அழைக்கப்படுகிறது. இதித் யூதர்களின் முக்கிய விழாவான பாவக்கழுவாய் விழாவின் போது இவர் பிறந்தார். இவருக்கு 2 வயது நடந்த போது இவரின் தந்தை இறந்தார். இதித் மெய்யியல் படிப்பில் சிறந்து விளங்கினார். உண்மையைத் தேடுவதிலும் ஆர்வம் கொண்டிருந்தார். இவர் தனது 14ஆவது வயதில் கடவுளை நம்புவதைக் கைவிட்டார். தன்னை ஒரு நாத்திகர் என்றே அறிவித்தார். இதித் எட்மண்ட் ஹஸ்ரல் என்பவரின் மெய்யியல் அறிவால் ஈர்க்கப்பட்டிருந்த காலத்தில் ஒரு சிறந்த கத்தோலிக்கப் பேராசிரியரின் விதவை மனைவிக்கு உதவிகள் செய்து வந்தார். இந்த விதவை, தனது அத்தனை துன்பங்களிலும் சிலுவையில் அறையுண்ட இயேசுவை நம்பி அவர்மீது நம்பிக்கை வைத்திருந்தது இதித்தின் வாழ்வை மாற்றியது. அத்துடன், ஒருசமயம் தனது நண்பரின் இல்லம் சென்றிருந்த சமயத்தில் புனித அவிலா தெரேசாவின் வாழ்க்கை வரலாறு புத்தகம் கிடைத்தது. அதையும் எடுத்து வாசித்தார் இதித். இது அவரது அகக் கண்களை திறந்தது. இதன் விளைவாக திருமறை விளக்க நூல் ஒன்றையும் திருப்பலி புத்தகம் ஒன்றையும் வாங்கி வாசித்தார். கத்தோலிக்க நம்பிக்கையினைத் தழுவினார். அருட்பணியாளரின் வேண்டுகோளின் பேரில் ஆசிரியராகவும் பணி செய்தார். அச்சமயத்தில் ஜெர்மனியில் யூதர்களை சித்ரவதைப்படுத்துவது தலைதூக்கியது.  
எடித் கற்றுக் கொடுக்கக் கூடாது என்ற கட்டளை பிறந்தது. இதனால் இவர் 1933ம் ஆண்டு அக்டோபர் 14ம் தேதி கொலோன் நகர் கார்மேல் சபையில் சேர்ந்தார். திருச்சிலுவையின் புனித தெரேசா பெனடிக்ட் என்ற புதிய பெயரையும் ஏற்றார். திருச்சிலுவையினால் ஆசீர்வதிக்கப்பட்ட தெரேசா என்பது இதன் பொருள். ஹிட்லரின் அட்டூழியங்கள் மீண்டும் 1937ம் ஆண்டில் துவங்கியது. ஜெர்மனியில் யூதர்களின் எண்ணிக்கை பெருகி வந்ததையும் அவர்களது வளமான வாழ்வையும் ஹிட்லரால் சகித்துக் கொள்ள முடியவில்லை. இதன் அடையாளமாக முதலில் கொலோன் யூதமதத் தொழுகைக்கூடத்தைத் சீக்கிரையாக்கினான் ஹிட்லர். ஹிட்லரின் இந்தக் கொடுமைகள் கண்டு கொதித்தெழுந்த அருள்சகோதரி தெரேசா, ஹிட்லருக்கு யாரும் ஓட்டுப்போடக் கூடாது. அவன் கடவுளின் மாபெரும் எதிரி. கடவுளின் கோபத்தைக் கொணர்ந்து ஜெர்மனியைத் தரைமட்டமாக்குவான் என்று குரல் எழுப்பி வந்தார். எனவே இச்சகோதரியின் பாதுகாப்புக்காக இவரையும், கத்தோலிக்கத்துக்கு மாறியிருந்த எடித்தின் இன்னொரு சகோதரி ரோசாவையும் ஹாலந்தின் இருந்த கார்மேல் மடத்துக்கு அனுப்பி வைத்தனர். எனினும், ஹிட்லரின் நாசிப் படைகள் 1940ம் ஆண்டில் ஹாலந்தை ஆக்கிரமித்தன. தெரேசா, ரோசா மற்றும் பல யூதர்கள் கைது செய்யப்பட்டு ஆஷ்விஷ் வதைமுகாமுக்குக் கொண்டு செல்லப்பட்டனர். அம்முகாமில் 1942ஆம் ஆண்டு ஆகஸ்ட் 9 அன்று நச்சுவாயு அறைகளில் இவர் இறந்தார்.  
இவர் எழுதியவை, “கடவுளின் கரங்களில் வாழக் கற்றுக் கொள்ளுதல்” என்ற தலைப்பில் 17 தொகுப்புகளாகத் தயாரிக்கப்பட்டுள்ளன.  
இவரது விழா நாள் ஆகஸ்ட் 9. திருத்தந்தை இரண்டாம் அருள் சின்னப்பர், இவரை ஐரோப்பாவின் ஆறு பாதுகாவலர்களுல் ஒருவராகவும் அறிவித்தார்.
# யாழ்ப்பாணம் சைவ பரிபாலன சபை

**யாழ்ப்பாணம் சைவ பரிபாலன சபை** என்பது சைவ மக்களுக்குச் சிறப்பாகவும், தமிழ் மக்களுக்குப் பொதுவாகவும் நன்மை தரும் விடயங்களை செய்வதற்கென யாழ்ப்பாணம் வண்ணார்பண்ணையில் உருவாக்கப்பட்ட ஒரு சைவ சமய நிறுவனமாகும். ஆறுமுக நாவலர் சைவ சமயத்திற்கும் தமிழ்மொழிக்கும் சமூகத்திற்கும் ஆற்றிய பணிகளை முன்னெடுத்துச் செல்லும் நோக்கினைக் கொண்டு அவரின் மறைவிற்குப் பின் சைவப் பெரியோர்களால் சைவ மக்களின் சமய, கல்வி, கலாசார, சமூக மேம்பாட்டுக்காக இந்நிறுவனம் அமைக்கப்பட்டது.
# யாழ்ப்பாணம் சைவ பரிபாலன சபை

## வரலாறு

யாழ்ப்பாணம் சைவ பரிபாலன சபை சர்வதாரி வருடம் சித்திரை மாதம் 29ம் திகதி (ஏப்ரல் 29, 1888)) யாழ்ப்பாணம் சைவ சமய பரிபாலன சபை என்ற பெயரில் வண்ணார்பண்ணையில் தொடங்கப்பட்டது. பின்னர், விகிர்தி வருடம் கார்த்திகை 15ஆம் நாள் (நவம்பர் 15, 1890) திருத்தப்பட்ட பிரமாணங்களுக்கமைய யாழ்ப்பாணம் சைவ பரிபாலன சபை என்ற பெயருக்கு மாற்றப்பட்டது. யாழ்ப்பாணம் சைவபரிபாலன சபையின் பணிகள் யாவும் யாழ்ப்பாணம் கல்லூரி வீதி 66 ஆம் இலக்கத்தில் உள்ள நாவலர் ஆச்சிரம மண்டபத்தில் இயங்கும் பணிமனையில் இருந்தே நெறிப்படுத்தப்படுகின்றன.
# யாழ்ப்பாணம் சைவ பரிபாலன சபை

## சேவைகள்

- ஆரம்ப காலம் தொடக்கம் இந்து சாதனம் பத்திரிகையை வெளியிட்டு வருகிறது.
- இந்துக் கல்லூரி முகாமைத்துவ சபையை நிறுவி இந்துக் கல்லூரி எனும் பெயரில் உயர் கல்விக் கூடங்களை பல இடங்களில் நிறுவி முகாமைத்துவம் செய்தல்.
- பாடசாலை மாணவர்களுக்காக சைவநெறித் தேர்வு, பண்ணிசை, திருக்குறள் மனனம், நாவலர் குருபூசையை முன்னிட்டுக் கட்டுரை, பேச்சு ஆகியவற்றில் போட்டிகள் நடத்திப் பரிசு வழங்குதல், உயர்வகுப்பு மாணவர்களுக்காக இந்து நாகரிகம், இந்துசமயம், தமிழ்மொழி ஆகிய பாடத் தேர்வுகள் நடத்திப் பரிசு வழங்கல், சைவ சித்தாந்த பண்டிதர் தேர்வின் மூலம் சைவ சிந்தாந்த நெறியினை பெரியவர்களிடம் தெளிவுறச் செய்தல், சைவ சமயக் கருத்தரங்குகள், சைவ மாநாடுகள் போன்றவற்றை நடத்தல், சைவசமய நூல்களை அச்சிட்டு வெளியிடல்
- தரும சாதனங்களைப் பேணும் வகையில் சிதம்பரம் அம்பலவாணர் சுவாமி புண்ணிய நாச்சியார் என்ற அறக்கட்டளையின் பரிபாலனத்தையும் அவ்வழிவந்த சொத்துகளைப் பாதுகாத்து முகாமைத்துவம் செய்தும் வருகிறது.
- அகில இலங்கை ரீதியில் சைவ மாநாடுகளை நடத்திவருகிறது.
# இல் ட பிரான்சு

| name = இல் ட பிரான்சு
| native_name = <hr>
| native_name_lang = fr
| settlement_type = மண்டலம்
| image_skyline =
| image_caption = **மேலிருந்து கடிகார திசை**: மேற்கு பாரிஸ் மற்றும் லா டிஃபென்ஸ் தொலைவில்; செயிண்ட்-மாம்ஸ் வின் வைடூக்; வெர்சாய் அரண்மனை; மற்றும் உலகப் பாரம்பரியக் களம் ப்ராவின்ஸ்
| image_flag =
| flag_size =
| image_shield = BlasonIledeFrance.svg
| shield_size =
| image_blank_emblem = Région Île-de-France (logo).svg
| blank_emblem_type = சொல் குறி
| motto =
| image_map = Île-de-France region locator map2.svg
| map_caption =
| coordinates =
| subdivision_type = நாடு
| subdivision_name =
| seat_type = நகராட்சி
| seat = பாரிசு
| parts_type = திணைக்களங்கள்
| parts_style = list
| parts = 8
| p1 = பாரிசு
| leader_party =
| leader_title = வட்டார சபையின் தலைவர்
| leader_name = வலேரி பெக்ரெஸ்ஸே (LR)
| area_footnotes =
| area_total_km2 = 12012
| area_land_km2 =
| area_water_km2 =
| area_rank = 13 ஆவது
| population_total = 12262544
| population_as_of = சனவரி 2019
| population_density_km2 = auto
| population_demonym =
| timezone1 = ம.ஐ.நே.
| utc_offset1 = +01:00
| timezone1_DST = ம.ஐ.கோ.நே.
| utc_offset1_DST = +02:00
| iso_code = FR-IDF
| blank_name_sec1 = மொத்தப் பகுதி உற்பத்தி
| blank_info_sec1 = 1 ஆவது
| blank1_name_sec1 = &nbsp;–மொத்தம்
| blank1_info_sec1 = €742 பில்லியன் (2019)
| blank_name_sec2 = NUTS Region
| blank_info_sec2 = FR1
| website =
| footnotes =
| p2 = எஸ்ஸோன்
| p3 = ஹாட்ஸ்-டி-செயின்
| p4 = செய்ன்-செயிண்ட்-டெனிஸ்
| p5 = சீன் மற்றும் மார்னே
| p6 = வால் டி மார்னே
| p7 = வால் டி ஓயிஸ்
| p8 = யெவ்லைன்ஸ்
| p9 =
| p10 =
| p11 =
| p12 =
| p13 =
| p14 =
| blank2_name_sec1 = &nbsp;–தனிநபர்
| blank2_info_sec1 = €59,400 (2018)
}}  
**இல் ட பிரான்சு** என்பது பாரிசு பெரு நகரப் பகுதியை உள்ளடக்கிய, பிரான்சின் இருபாதாறில் ஒரு நிர்வாக அலகு ஆகும். சுமார் 11.7 மில்லியன் மக்கள் இங்கு வசிப்பதாகக் கூறப்படுகிறது. பிரான்சின் பண்பாட்டு, வரலாற்று, பொருளாதார மையம் இதுவாகும். இங்கே பிரான்சில் வசிக்கும் பெரும்பான்மைத் தமிழர்களும் வசிக்கிறார்கள்.
# 2009 சட்டீஸ்கர் மக்களவை உறுப்பினர்கள்

சத்தீஸ்கரில் 2009 இந்திய பொதுத் தேர்தல் வாக்குப்பதிவு மாநிலத்தில் பதினைந்தாவது மக்களவைக்கு பதினொரு இடங்களுக்கு நடைபெற்றது. இதன் விளைவாக பாரதிய ஜனதா கட்சிக்கு ஒரு மகத்தான வெற்றி கிடைத்தது, மேலும் முதல்-பின்-தேர்தல்களில் இந்திய தேசிய காங்கிரசு ஒரு இடத்தை மட்டுமே வென்றது. மாநிலத்தில் ஏப்ரல் 16 அன்று வாக்குப்பதிவு நடந்தது. மாநிலத்தின் பல தொகுதிகளில் நக்சலைட்டு வன்முறையால் தேர்தல் பாதிக்கப்பட்டது. சுமார் 15.4 மில்லியன் தகுதியுள்ள வாக்காளர்களில் 55.29 சதவீதம் பேர் தங்கள் வாக்களிக்கும் உரிமையைப் பயன்படுத்தினர். இம்மாநிலத்திலிருந்து ஆங்கிலோ இந்திய சமூகப் பிரதிநிதி ஒருவர் மக்களவையின் நியமன உறுப்பினராக நியமிக்கப்பட்டுள்ளதால் இம்மாநிலத்திலிருந்து மக்களவை உறுப்பினர்கள் எண்ணிக்கை 12 ஆக உள்ளது.  
| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | ராய்பூர் | ரமேஷ் பைஸ் | பாரதீய ஜனதா கட்சி |  |
| 2 | பிலாஸ்பூர் | திலீப்சிங் சுதேவ் | பாரதீய ஜனதா கட்சி |  |
| 3 | பாஸ்டர் | பாலிராம் காஸ்யப் | பாரதீய ஜனதா கட்சி |  |
| 4 | கோர்பா | டாக்டர் சரண் தாஸ் மகந்த் | இந்திய தேசிய காங்கிரஸ் |  |
| 5 | **நியமன உறுப்பினர்** | இங்ரிட் மெக்லாட் | இந்திய தேசிய காங்கிரஸ் |  |
| 6 | துர்க் | சரோஜ் பாண்டே | பாரதீய ஜனதா கட்சி |  |
| 7 | ஜான்ஞ்கிர்- சம்பா | கமலாதேவி பாட்லே | பாரதீய ஜனதா கட்சி |  |
| 8 | காங்கெர் | சோகன் பொதாய் | பாரதீய ஜனதா கட்சி |  |
| 9 | மஹாசமுந்த் | சந்துலால் சாகு | பாரதீய ஜனதா கட்சி |  |
| 10 | ரெய்கார்க் | விஷ்ணு டியோ சாய் | பாரதீய ஜனதா கட்சி |  |
| 11 | சுர்குஜா | முரளிலால் சிங் | பாரதீய ஜனதா கட்சி |  |
| 12 | ரஜ்னந்த்கவுன் | மதுசுதன் யாதவ் | பாரதீய ஜனதா கட்சி | } |
# 2009 சட்டீஸ்கர் மக்களவை உறுப்பினர்கள்

## நியமன உறுப்பினர்

மக்களவைக்கு நியமன உறுப்பினர்களாக ஆங்கிலோ இந்தியன் சமூகத்தவரிலிருந்து இருவர் நியமிக்கப்படுவது வழக்கமாக உள்ளது. பதினைந்தாவது மக்களவையில் நியமிக்கப்பட்ட இரு ஆங்கிலோ இந்தியன் சமூகத்தவரில் இங்ரிட் மெக்லாட் ஒருவர்.
# 2009 சட்டீஸ்கர் மக்களவை உறுப்பினர்கள்

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  
- பாரதீய ஜனதா கட்சி - 10
- இந்திய தேசிய காங்கிரஸ் - 2 (இதில் ஒருவர் நியமன உறுப்பினர்)
# காசிக் கலம்பகம்

**காசிக் கலம்பகம்** குமரகுருபரர் பாடிய நூல்களுள் இதுவும் ஒன்று. கலம்பகம் என்ற இலக்கிய வடிவிற் காசி பற்றி அமைந்துள்ளதாற் காசிக் கலம்பகம் என்னும் பெயர் இதற்கு உரியதாகிறது. கலம்பகம் என்பது பல வகை மலர்களால் இணைக்கப் பெற்ற மாலை போன்று பல வேறுபட்ட பாக்களாலும், பாவனைகளாலும் அமைத்திருக்கும்.
# காசிக் கலம்பகம்

## பாடிய வரலாறு

குமரகுருபரர் தில்லி சுல்தான்களின் காலத்தவர். காசிக்கு யாத்திரை சென்ற காலத்தில் மன்னனின் கவனத்தை அவர் பெற்று சுல்தான் ஒருவன் நன்கொடையாகக் கொடுத்த நிலத்திலே குமரகுருபரர் குமாரசுவாமி மடம் அமைத்தார். காசி நகரைப் பார்த்த பின் அதனைப் பற்றிய அபிமான உணர்வுடன் கலம்பகமாகக் குமரகுருபரர் இதைப் பாடியுள்ளார்.
# காசிக் கலம்பகம்

## நூல் அமைப்பு

நூலிலுள்ள முதலாவது பாடல் விநாயகர் பற்றியது. அடுத்து வரும் பாடல்கள் காசி விசுவநாதரின் சிறப்புக்களை வர்ணிக்ககின்றன. அத்துடன் காசியின் தலமகிமை சிறப்பிக்கப்படுகின்றது. தூது என்னும் பகுதியிலே தலைவிக்காகத் தோழி இறைவனிடம் குருகினைத் தூதனுப்புகின்றமை வர்ணிக்கப்படுகின்றது. இறைவனின் புயபராக்கிரமம் அநுக்கிரகச் செயல்கள் என்பன விளக்கப்படுகின்றன.
# மருத்துவமும் நுகர்வோர் சட்டமும் (இந்தியா)

**மருத்துவமும் நுகர்வோர் சட்டமும்** என்னும் இக்கட்டுரை, மருத்துவத்துறை இந்திய நுகர்வோர் பாதுகாப்புச் சட்டத்துக்குள் வந்தது குறித்தது ஆகும். 1986 ம் ஆண்டு இராஜீவ் காந்தி முதன்மை அமைச்சராக இருந்த போது இந்திய நுகர்வோர் பாதுகாப்புச் சட்டம் கொண்டுவரப்பட்டது. அப்பொழுது நடுவண் அரசின் நலத்துறை அமைச்சராக இருந்த பரத்வாஜ், நுகர்வோர் சட்டம் மருத்துவத் துறைக்கு பயன்படுத்தப்பட மாட்டாது என்று உறுதி அளித்தார். இந்திய மருத்துவக் கழகம் அப்போதைய நாடாளுமன்ற உறுப்பினராக இருந்த மணிசங்கர் ஐயர் அவர்களைச் சந்தித்த போது அவரும், இராஜீவ் காந்தி மருத்துவத் துறையை இந்தச் சட்டத்தின் கீழ் கொண்டு வரும் நோக்கத்தில் உருவாக்கவில்லை என்று உறுதி அளித்தார். அந்த சட்ட வரைவினைப் படித்துப் பார்த்த பலரும் (மருத்துவர் , ஆர். டி.லே.லி)மருத்துவ துறை நுகர்வோர் சட்டத்தின் கீழ் வராது என்றே நம்பினார்கள். இந்த சட்டமும் நாடாளுமன்றத்தில் நிறைவேற்றப்பட்டது.
# மருத்துவமும் நுகர்வோர் சட்டமும் (இந்தியா)

## நுகர்வோர் குழுமுன் வந்த புகார்

1989 ஆம் ஆண்டுவரை மருத்துவத்துறைக்கு நுகர்வோர் சட்டம் பயன்படுத்தப்பட்டது பற்றிக் குறிப்பான செய்திகள் எதுவும் இல்லை. மருத்துவத் துறை நுகர்வோர் சட்டத்தின் கீழ் கொண்டுவரப்படவும் இல்லை. உண்மையில் மருத்துவத்துறை அதற்குள் அடங்குமா என்பது தெரியாத ஒரு இரண்டுங் கெட்டான் நிலை இருந்து வந்தது. 1989ம் ஆண்டு வி.பி. சாந்தா என்பவர் திருவனந்தபுரத்தில் உள்ள ஒரு தனியார் மருத்துவமனையைக் குறித்து புகார் ஒன்றினைக் கேரள் மாநில நுகர்வோர் குழு முன்னர் தெரிவித்தார். 1986 ம் ஆண்டின் நுகர்வோர் சட்டத்தின் படி அமைக்ககப்பட்ட இந்தக் குழு இந்த வழக்கினையும் ஏற்றுக் கொண்டது. மருத்துவ மனையின் தரப்பில், “மருத்துவத் தொழில் நுகர்வோர் சட்டத்தில் இருந்து விலக்கு அளிக்கப்பட்ட ஒன்று ஆகும், எனவே நுகர்வோர் குழுவிற்கு இந்த வழக்கினை விசாரிக்கும் அதிகாரம் இல்லை” என்னும் வாதம் முன்வைக்கப்பட்டது. ஆனால் கேரள நுகர்வோர் மன்றம் இந்த வாதத்தினைத் தள்ளுபடி செய்தது. இந்த வழக்கினை எடுத்துக் கொண்டதன் மூலம் மருத்துவத் தொழில் நுகர்வோர் சட்டத்திற்கு உட்பட்ட ஒன்றே என்ற நிலை ஏற்பட்டது. நுகர்வோர் சட்டம் தொடர்பில் மருத்துவத் தொழிலுக்கு என்று சிறப்பான விதிவிலக்கு ஒன்றும் இல்லை என்ற முடிவும் கிடைத்தது.
# மருத்துவமும் நுகர்வோர் சட்டமும் (இந்தியா)

## நுகர்வோர் மன்றத் தீர்ப்பு

இந்த முடிவினை எதிர்த்து தேசிய நுகர்வோர் மன்றத்திற்கு மருத்துவமனை சென்றது. அப்போது அதன் தலைவராக இருந்த, உச்ச நீதிமன்றத்தின் நீதிபதியாகவும், கேரள உயர் நீதி மன்றத்தின் நீதிபதியாகவும் இருந்து ஓய்வு பெற்றவருமான நீதிபதி பாலக்கிருஷ்ன இராடி அவர்கள் மருத்துவத் துறையும் நுகர்வோர் சட்டத்திற்கு உட்பட்டதே என்று தீர்ப்பு வழங்கினார். அதற்கு அவர் ஒரு விளக்கமும் அளித்தார். நீதியரசர் பாலகிருஷ்ணன் இராடி அவர்கள் சட்டத்தின் சில வார்த்தைகளின் பொருளை ஆய்வு செய்து அதை வேறு விதமாக விளக்கிப் பதிவு செய்திருக்கிறார். மிகவும் உன்னதமான, அறிவியல் பூர்வமான தொழிலாகிய மருத்துவத் தொழிலை நுகர்வோர் சட்டத்தில் இருந்து விலக்கு அளிக்க முடியாது, அவ்வாறு விலக்கு அளிக்க முயல்வது முறையற்றது, தவறானது, மிகவும் கீழ்த்தரமான முயற்சியும் கூட என்பது அருடைய தீர்ப்பின் சாரம், அவர் இதற்கு முன்னர் வழக்கத்தில் இருந்து வந்த மருத்துவர், நோயாளி உறவை மறு ஆய்வு செய்து அதற்கு ஒரு புதிய விளக்கத்தை அளித்துள்ளார். ஒரு சேவைக்கான ஒப்புதல் (Contract of Service) என மருத்துவருக்கும் நோயாளிக்கும் இடையிலான தொடர்பை விளக்கினார். சேவைக்கான ஒப்புதல் அல்லது ஒப்பந்தம் என்பது மருத்துவருக்கும், நோயாளிக்கும் இடையே ஒரு தலைவனுக்கும் தொண்டனுக்கும் இடையே உள்ளது போன்ற ஒரு தொடர்பினை குறிப்பதாகும். ஆனால் நீதி அரசர் இராடி அவர்கள் அது சேவைக்கான ஒப்பந்தம் என்பதை மாற்றி (Contract for Service) என்று ஒரு வர்த்தக அடிப்படையிலான ஒப்பந்தமாக நோயாளி மருத்துவர் உறவுமுறையை மாற்றி அமைந்துள்ளார். இந்த நோக்கில் பார்த்தால் 'மருத்துவரும் ஒரு கடைக்காரரைப் போல அல்லது வணிகரைப் போல அல்லது ஒரு பொருள் உற்பத்தி செய்பவரைப் போல தன்னுடைய நோயாளிக்கு பணத்தைப் பெற்றுக் கொண்டு ஊழியம் செய்கிறார். எனவே மற்றவர்களைப் போலவே அந்த ஊழியத்தில் குறை இருந்தாலோ அல்லது ஊழியத்தின் விளைவு நோயாளிக்கு நிறைவு அளிக்கும் வகையில் இல்லாவிட்டாலோ அது குறித்து நோயாளி நுகர்வோர் நீதி மன்றத்தை அனுகலாம்'" என்று தீர்ப்பு அளித்துள்ளார். இந்த வார்த்தை விளையாட்டுகளின் காரணமாக மருத்துவத் தொழிலும் நுகர்வோர் நீதி மன்றத்தின் ஆய்வுக்குட்பட்ட மற்றும் ஒரு தொழிலாக ஆகிவிட்டது. அதன் உன்னதம், மருத்துவர் கடவுளுக்கு நிகரானவர் என்ற பழைய வாதங்கள் இதில் அடிபட்டு போகின்றன. இவற்றைக் கொண்டு மருத்துவர்கள் நுகர்வோர் நீதி மன்றத்தின் ஆய்விலிருந்து தப்பித்துக் கொள்ள இயலாதபடி இந்த தீர்ப்பு அமைந்த்து.
# மருத்துவமும் நுகர்வோர் சட்டமும் (இந்தியா)

## இந்திய மருத்துவ மன்ற வழக்கு

இந்திய மருத்துவ மன்றம் தொடர்ந்த வழக்கில் மருத்துவத் துறையும் நுகர்வோர் மன்றத்தின் கட்டுப்பாட்டிற்கு உட்பட்டதே என்ற தீர்ப்பினை 1995ம் ஆண்டு வழங்கியது. இந்த தீர்ப்பானது இந்தியாவில் மருத்துவம் நடைபெறுகின்ற நடைமுறையையே முற்றிலுமாக மாற்றிவிட்டது இன்றைய தேதியில் மருத்துவமும் அதன் சேவைகளும் நுகர்வோர் சட்டத்திற்கு உட்பட்டவையே.
# ஆங்கில மருத்துவத்தின் தோற்றம்

மனிதனது அச்ச உணர்வின் காரணமாக தோன்றிய கருத்துக்களே முதலில் மதமாகவும், பின்னர் மருத்துவமாகவும் உருவெடுத்தது. இவ்வாறாக, வரலாற்றின் ஒரு குறிப்பிட்ட கால கட்டம் வரை மதமும், மருத்துவமும் பின்னிப்பிணைந்திருந்தது மறுக்க இயலாத உண்மையாகும். ஆனால், இது ஒரு காலகட்டம் வரை மட்டும்தான். அறிவியல் வளரவளர மதத்திற்கும், மருத்துவத்திற்கும் இடையே இருந்த தொடர்பு மெதுவாக அறுபட ஆரம்பித்தது. எனவே, இன்று வரை அறிவியல் அடிப்படையில் இயங்கி வருவது நவீன மருத்துவம் அலோபதி மருத்துவம் என்ற பெயரில் எல்லாம் வழங்கப்படும் **ஆங்கில மருத்துவ** முறையே ஆகும்.
# ஆங்கில மருத்துவத்தின் தோற்றம்

## ஆரம்ப காலக் குறிப்புகள்

மருத்துவம் (Medicine) என்ற ஆங்கில சொல் இலத்தீன் மொழியில் உள்ள ஆர்ஸ் மெடிசினா (Ars Medicina) என்ற வார்த்தையிலிருந்து பெறப்பட்டதாகும் இதன் பொருள் 'குணப்படுத்தும் கலை' என்பதாகும். மருத்துவத்தைப் பற்றிய தொடக்க காலக் குறிப்புகள், பின்வரும் ஐந்து வகை ஆதாரங்களில் இருந்து நமக்கு கிடைக்கின்றன:  
1. இந்தியாவின் சித்த மருத்துவம், ஆயுர்வேதம் , அதர்வண வேத குறிப்புகள்.
1. எகிப்தின் பாப்பிரஸ் - இதில் உள்ள மருத்துவக் குறிப்புகள்.
1. பழமை வாய்ந்த சீன மருத்துவக் கலை.
1. செவ்விந்திய-மாயா மருத்துவக் குறிப்புகள்.
1. கிரேக்க மருத்துவக் குறிப்புகள்.
# ஆங்கில மருத்துவத்தின் தோற்றம்

## கிரேக்க மருத்துவம்

கிரேக்க மருத்துவ அறிஞரான ஹிப்போ கிரடீஸ் அவர்களுடைய மருத்துவக் குறிப்புகளே இவற்றுள் சிறந்ததாகவும் ஒரளவிற்கு அறிவியல் தன்மை வாய்ந்ததாகவும் காணக்கிடைக்கிறது. எனவே இவரே "மருத்துவத்தின் தந்தை" என்று அழைக்கப்படுகிறார். இவர் மருத்துவத்தை ஓரளவிற்கு மதத்திலிருந்து பிரித்து அதை ஒரு தனிக்கலையாக வளர்த்தார். அதற்கு ஒரு தனியான நடைமுறை அறிவுடன் கூடிய நடைமுறையை ஏற்படுத்தியவர் இவரே. நோயாளிகளை பரிசோதிப்பதன் மூலமாகவும் அவர்களுடைய நடவடிக்கைகளை கூர்ந்து கவனிப்பதன் மூலமாகவும் நோய்களைப் பற்றி அறிந்துகொள்ளலாம் என்பதை முதன் முதலில் கூறியவர். நோய்க்கான காரணத்தை அவனுடைய உடலில் இருந்து அல்லது அவனுடைய சூழ்நிலையில் இருந்து அறிந்து கொள்ள இயலும் என்பதை முதன் முதலில் தெளிவுப்படுத்தியவரும் இவரே.  
மேலும் மருத்துவர்கள் எவ்வாறு நடந்து கொள்ள வேண்டும் நோயாளிகளுக்கு எவ்விதம் சிகிச்சை அளித்தல் வேண்டும் என்பதைக் குறித்தெல்லாம் தெளிவாகவும் ஒரு திட்டவட்டமான வரையறுப்புடனும் எழுதிய முதல் மருத்துவரும் இவரே. இவருடைய புகழ் வாய்ந்த ”ஹிப்போகிரடீஸ் உறுதிமொழி" மருத்துவ உலகின் தொன்மையான, செம்மையான, ஆவணங்களுள் ஒன்று. ஒவ்வொரு மருத்துவரும் தம்முடைய மருத்துவ படிப்பை முடித்தவுடன் இந்த உறுதிமொழியின் பெயரிலேயே தன்னுடைய தொழிலைத் தொடங்க வேண்டும் என்பது ஒரு எழுதப்படாத விதியாகவே இன்றும் இருந்து வருகிறது. இவருக்குப் பிறகு கேலன் என்ற கிரேக்க அறிஞர் மருத்துவத் துறைக்கு பெரும் பங்களிப்பு செய்துள்ளார். மனிதனுடைய உள் உடம்பின் அமைப்பை அறிவதற்கு இறந்து போனவர்களின் உடலை அறுத்து அதில் இருந்து கற்றுக் கொள்ளும் முறையை முதன் முதலில் ஏற்படுத்தியவர் இவரே. இதை அவர் கடுமையான எதிர்ப்புகளுக்கு இடையேயும் தொடர்ந்து செய்துள்ளார். இன்றைக்கு உள்ள மனித உடலமைப்பு பற்றிய புரிதலுக்கு வித்திட்டு வைத்தவர் கேலன் அவர்களே.
# ஆங்கில மருத்துவத்தின் தோற்றம்

## இஸ்லாமிய மருத்துவம்

இதன் பின்னர் மருத்துவத்தின் வளர்ச்சியானது அரேபிய நாடுகளுக்கு மாறிவிட்டது. இஸ்லாம் மதம் தோன்றியவுடன் அரேபிய நாடுகளில் ஒரு வகையான மறுமலர்ச்சி தோன்றியது. இஸ்லாமிய பேரறிஞர்கள் மருத்துவத்தில் புதிய கண்டுபிடிப்புகளையும் சாதனைகளையும் நிகழ்த்தினர். இதற்கு அடிப்படையான காரணம் அரேபியர்கள் சிறந்த கடல் வணிகர்களாகவும் பல நாடுகளுக்கு சென்று வரும் சுற்றுலாப்பயணிகளாகவும் விளங்கியதுதான். அவர்கள் மேலை நாடுகளுக்கு பயணம் செய்த போது அங்கிருந்த பொருள்களுடன் மட்டும் வணிகம் செய்யவில்லை .அங்கிருந்து ஹிப்போகிரடீஸ் மற்றும் கேலன் அவர்களின் மருத்துவ நூல்களையும் அரேபிய தேசத்திற்கு கொண்டு வந்தனர் அவை அரேபிய மொழியில் மொழி பெயர்க்கப்பட்டபோது ஒரு சிந்தனை புரட்சியை ஏற்படுத்தியது. அதுபோன்றே அவர்கள் கீழை நாடுகளுடன் வணிகத் தொடர்புக்காக சென்றபோது சித்த, ஆயுர்வேத, சீன மருத்துவ முறை குறித்த நூல்களையும் கொணர்ந்து அரேபியாவை வளப்படுத்தினர். இவ்வாறு பொருள் வணிகம் என்பது கருத்து சேகரிப்புக்கும் உதவியது இது அரேபியாவின் மருத்துவத்துறையில் பெரும் மாறுதல்களை ஏற்படுத்தியது. அவிசென்னா, அபுல்காசி, அவென்சா, நாபிஸ், அவோரஸ் போன்ற அரேபிய மருத்துவ அறிஞர்கள் தோன்றி புதிய கருத்துகளை முன் மொழிந்தனர்.
ரேஸஸ் என்ற மருத்துவ அறிஞர் குழந்தைகள் மருத்துவத்தின் தந்தை என்று அழைக்கப்படுகின்றார். இவர் கிரேக்க மருத்துவத்தின் அடிப்படையாக விளங்கிய "திரவ கோட்பாட்டினை" மறுத்து நோய்களைக் கண்டறிவதை மேலும் துல்லியமாக மாற்றி அமைத்தார்.
# ஆங்கில மருத்துவத்தின் தோற்றம்

## ஐரோப்பிய மருத்துவம்

ஐரோப்பாவின் மறுமலர்ச்சி காலம் (14, 15 நூற்றாண்டு) மதம், மருத்துவம் உள்ளிட்ட பலதுறைகளிலும் பெரும் மாற்றத்தை ஏற்படுத்தியது ஐரோப்பாவில் புதிய புதிய சிந்தனையாளர்களும், அறிவியல் ஆய்வாளர்களும், மருத்துவ அறிஞர்களும் தோன்றினர். மருத்துவத்தைப் பற்றிய கருத்துகளில் ஒரு பெரிய மாற்றம் எற்பட்டது அந்த கட்டத்தில் கொடுமையான நோய்களான பிளேக் போன்றவை ஐரோப்பா கண்டத்தை ஆட்டிப்படைத்து. 'கருப்பு மரணம்' என்று அழைக்கப்படும் பிளேக் நோயினால் இரண்டு நூற்றாண்டுகள் ஐரோப்பிய நாடுகள் சொல்லொணா துயர் அனுபவித்து வந்தன. ஆனால் அரேபிய நாடுகள் இந்த நோய்களில் இருந்து விடுபட்டே காணப்பட்டது இந்த உண்மை மேலை நாட்டு அறிஞர்களிடத்தில் புது வகை எண்ணங்களைத் தோற்றுவித்தன. தாங்கள் இதுவரை கொண்டிருந்த கருத்துகளைக் குறித்து மறு ஆய்வு செய்யத் தொடங்கினர். இதனால் ஐரோப்பாவில் மறுமலர்ச்சிக் காலம் தொடங்கியது.  
கிரேக்க ரோமானிய கருத்துகளின் அடிப்படையில் அதுவரை ஆட்சிபுரிந்து வந்து மருத்துவக் கருத்துகள் புறம் தள்ளப்பட்டன. இபேன் - அல் - நபிஷ், வேஸேலியஷ் போன்ற அரேபிய, இஸ்லாமிய, மருத்துவ அறிஞர்களின் கருத்துகள் ஏற்றுக் கொள்ளப்பட்டன. இது பழமைவாதத்தில் இருந்த மருத்துவியல் அறிவியலை நோக்கி எடுத்து வைத்த இரண்டாவது அடியாகும். மருத்துவத் துறையில் பல சோதனைகள் செய்யப்பட்டன. கிரேக்க அறிஞர்களின் ' திரவக் கோட்பாடு' மறுக்கப்பட்டது. வில்லியம் ஹார்வி என்பவர் இரத்தம் ஒரே இடத்தில் தங்கி இருக்கிறது என்ற கருத்தினை மறுத்து அது உடல் முழுதும் சுற்றி வருகிறது என்ற கருத்தினை முன் வைத்தார்.. முன் வைத்தது மட்டுமல்லாமல் அதை அறிவியல் பூர்வமாக நிருபிக்கவும் செய்தார் விலங்குகளின்மீது அறுவைச் சிகிச்சை செய்வதன் மூலமாக இரத்தம் உடலின் பல பாகங்களிலும் சுற்றிக்கொண்டு இருக்கிறது என்பதை நிருபித்தார்.  
1880இல் ராபர்ட் கோக் குறிப்பிட்ட சில வகை நோய்கள் பாக்டீரியா என்ற நுண்ணுயிர்களால் ஏற்படுகின்றன என்பதை அறிவியல் முறையில் நிருபித்தார். அவை ”காக்ஸ் கோட்பாடுகள்” என்று அழைக்கப்பட்டு இன்றும் மருத்துவத் துறையில் போற்றப்பட்டு வருகின்றன. 18ம் நூற்றாண்டிற்குப் பின் மருத்துவ வளர்ச்சியானது மேலை நாடுகளை குறிப்பாக ஐரோப்பிய நாடுகளை மையமிட்டே நடந்து வருகிறது. ஜெர்மன், பிரான்சு, இங்கிலாந்து, அமெரிக்கா ஆகிய நாடுகளைச் சேர்ந்த அறிஞர்கள் மருத்துவத் துறையைச் செழுமைப்படுத்தும் விதமாக பல மருத்துவ கண்டுபிடிப்புகளையும் கோட்பாடுகளையும் நிறுவினர். (எ. கா) ஜோசப் லிஸ்டர் என்பவர் நமது கைகளில் உள்ள நுண்ணுயிர் கிருமிகள் வழியாக நோயாளிகளுக்கு தொற்று ஏற்படக் கூடும் என்று முதன் முதலில் கூறினார். எனவே மருத்துவர்கள் நோயாளிகளை பரிசோதனை செய்த பிறகு தூய நீரினால் அல்லது சவர்க்காரத்தினால் கைகளைக் கழுவிக் கொள்ள வேண்டும். அதன் பிறகுதான் மற்ற நோயாளிகளை பரிசோதிக்க வேண்டும் என்ற முறையை ஏற்படுத்தினார். இது குறிப்பாக பிரசவம் பார்க்கும் மருத்துவ அறிஞர்களுக்கு பொருந்தும் என்பது அவருடைய வாதம்.  
en:History of medicine
# காசி காண்டம்

**காசி காண்டம்** (Kasikhandam) என்பது தமிழ் புலவர்களில் ஒருவராகிய அதிவீரராம பாண்டியர் என்பவரால் இயற்றப்பட்ட நூல்களுள் ஒன்று. வடமொழி நூலான சங்கரசங்கிதையில் இருந்து இதற்குரிய பொருள் எடுத்தாளப்பட்டுள்ளது. சங்கிரசங்கிதையின் நான்காம்பகுதி காசிக்காண்டம். இது நாற்பத்தொரு பகுதிகளைக் கொண்ட பூர்வ காண்டம், ஐம்பத்தொன்பது பகுதிகளைக் கொண்ட உத்தரகாண்டம் என்ற இரு காண்டங்களைக் கொண்டுள்ளது. இது 2526 விருத்தப்பாக்களால் ஆனது. இப்புராணம் காசிநகரப் பெருமையைக் கூறுவதோடு பிரமச்சரியம், இல்வாழ்க்கை, மகளிர் பண்பு, வாழ்வொழுங்கு, காலக்கோட்பாடு அறிதல், மறுமையில் பெறும் பேறுகள் என்பன பற்றிக் கூறுகின்றது. இதன் ஆசிரியர் வடமொழிக் கருத்தை தமிழில் தந்துள்ளதால் ஆசிரியரின் தனித்தன்மை, கருத்தாற்றல், கற்பனைத்திறன் என்பன வெளிப்படவில்லை.
# காசி காண்டம்

## இவற்றையும் காண்க

- பாண்டியர் பாடிய புராணங்கள்
- பிற்காலப் பாண்டி நாடு
# புனித லாரன்சு

**புனித லாரன்சு** அல்லது **உரோமை நகர புனித லாரன்சு** (*Lawrence of Rome* அல்லது *Saint Lawrence*, (கிபி 225 - 258) என்பவர் 258-ஆம் ஆண்டு உரோமை நகரில் கொல்லப்பட்ட ஏழு திருத்தொண்டர்களுள் ஒருவர். வலேரியானின் என்ற அரசன் திருச்சபையின் சொத்துக்களை தன்னிடம் ஒப்படைக்க இவரை வற்புறுத்திய போது, இவர் அச்சொத்துக்களை விற்று ஏழைகளுக்கு கொடுத்தார். இதனால் கோபமடைந்த அரசன் இவரை வாணலியில் வறுத்துக் கொல்ல தீர்ப்பிட்டான் என பாரம்பரியம் கூறுகிறது. தன்னை வறுத்துக் கொண்டிருந்தவர்களிடம் "இந்தப்பக்கம் வெந்துவிட்டது... மறுபக்கம் திருப்பி போடுங்கள்.." என்று நகைச்சுவையாகக் கூறினார் என்பர்.  
மரபுப்படி இவர் இறந்ததாக நம்பப்படும் இடத்தில் முதலாம் கான்ஸ்டன்டைன் மன்னர் ஒரு சிற்றாலயம் அமைத்தார். இது உரோமை நகரின் ஏழு திருப்பயணக் கோவில்களுல் ஒன்றாக துவக்கக்காலம் முதலே கருதப்பட்டது. இவ்வாலயத்தை திருத்தந்தை முதலாம் தாமசுஸ் சீமைத்து புனித இலாரன்சு பெருங்கோவிலாக மாற்றினார்.